CELEX: C2005/182/04
Language: lt
Date: 2005-07-23 00:00:00
Title: 2005 m. birželio 7 d. Teisingumo Teismo sprendimas (didžioji kolegija), Byloje C-17/03 (dėl College van Beroep voor het bedrijfsleven prašymo priimti prejudicinį sprendimą): Vereniging voor Energie, Milieu en Water ir kt. prieš Directeur van de Dienst uitvoering en toezicht energie (Elektros energijos vidaus rinka — Leidimas pirmenybės tvarka naudotis tarpvalstybinio elektros energijos perdavimo sistema — Įmonė, anksčiau buvusi atsakinga už bendros ekonominės svarbos paslaugų valdymą — Prieš rinkos liberalizavimą galiojusios ilgalaikės sutartys — Direktyva 96/92/EB — Nediskriminavimo principas — Teisėtų lūkesčių ir teisinio tikrumo apsaugos principai)

23.7.2005   
            
            
               LT
            
            
               Europos Sąjungos oficialusis leidinys
            
            
               C 182/2
            
         
      TEISINGUMO TEISMO SPRENDIMAS
   
   (didžioji kolegija)
   2005 m. birželio 7 d.
   Byloje C-17/03 (dėl College van Beroep voor het bedrijfsleven prašymo priimti prejudicinį sprendimą): Vereniging voor Energie, Milieu en Water ir kt. prieš Directeur van de Dienst uitvoering en toezicht energie
       (1)
   
   (Elektros energijos vidaus rinka - Leidimas pirmenybės tvarka naudotis tarpvalstybinio elektros energijos perdavimo sistema - Įmonė, anksčiau buvusi atsakinga už bendros ekonominės svarbos paslaugų valdymą - Prieš rinkos liberalizavimą galiojusios ilgalaikės sutartys - Direktyva 96/92/EB - Nediskriminavimo principas - Teisėtų lūkesčių ir teisinio tikrumo apsaugos principai)
   (2005/C 182/04)
   Proceso kalba: olandų
   Byloje C-17/03 dėl 2002 m. lapkričio 13 d.College van Beroep voor het bedrijfsleven (Nyderlandai) sprendimu, kurį Teisingumo Teismas gavo 2003 m. sausio 16 d., pagal EB 234 straipsnį pateikto prašymo priimti prejudicinį sprendimą byloje Vereniging voor Energie, Milieu en Water, Amsterdam Power Exchange Spotmarket BV, Eneco NV, prieš Directeur van de Dienst uitvoering en toezicht energie, dalyvaujant Nederlands Elektriciteit Administratiekantoor BV, buvusiai Samenwerkende ElektriciteitsProduktiebedrijven NV, Teisingumo Teismas (didžioji kolegija), kurį sudaro kolegijos pirmininkas V. Skouris, kolegijų pirmininkai P. Jann, C. W. A. Timmermans ir A. Rosas (pranešėjas) ir teisėjai J.-P. Puissochet, R. Schintgen, N. Colneric, S. von Bahr, M. Ilešič, J. Malenovský ir U. Lõhmus; generalinė advokatė C. Stix-Hackl, sekretorė M.-F. Contet, vyriausioji administratorė, 2005 m. birželio 7 d. priėmė sprendimą, kurio rezoliucinėje dalyje nurodyta:
   
               1.
            
            
               1996 m. gruodžio 19 d. Europos Parlamento ir Tarybos direktyvos 96/92/EB dėl elektros energijos vidaus rinkos bendrųjų taisyklių 7 straipsnio 5 dalis ir 16 straipsnis ne tik apima technines taisykles, bet ir taikomi bet kokio pobūdžio diskriminacijai.
            
         
               2.
            
            
               Jiems prieštarauja nacionalinės priemonės, kurių ėmėsi sistemos operatorius arba sistemos valdymo prižiūrėtojas, arba įstatymų leidėjas, ir kurios įmonei suteikia pirmenybės tvarka tarpvalstybinio elektros energijos perdavimo pajėgumą, jeigu tokių priemonių taikymas nebuvo leistas pagal Direktyvos 96/92 24 straipsnyje numatytą procedūrą.
            
         
      (1)  OL C 70, 2003 3 2.